สภานิติบัญญัติของฮ่องกงผ่านกฎหมายใหม่ที่ห้ามฉายภาพยนตร์ที่เห็นว่า ละเมิดผลประโยชน์ด้านความมั่นคงแห่งชาติของจีน โดยผู้ละเมิดจะได้รับโทษอย่างไร
ก. ผู้ที่ละเมิดกฎหมายนี้จะถูกลงโทษจำคุกสูงสุด 2 ปี และปรับเป็นเงิน 130,000 ดอลลาร์สหรัฐ (ประมาณ 4.3 ล้านบาท)
ข. ผู้ที่ละเมิดกฎหมายนี้จะถูกลงโทษจำคุกสูงสุด 3 ปี และปรับเป็นเงิน 130,000 ดอลลาร์สหรัฐ (ประมาณ 4.3 ล้านบาท)
ค. ผู้ที่ละเมิดกฎหมายนี้จะถูกลงโทษจำคุกสูงสุด 1 ปี และปรับเป็นเงิน 130,000 ดอลลาร์สหรัฐ (ประมาณ 4.3 ล้านบาท)
ง. ผู้ที่ละเมิดกฎหมายนี้จะถูกลงโทษจำคุกสูงสุด 3 ปี และปรับเป็นเงิน 100,000 ดอลลาร์สหรัฐ (ประมาณ 3.3 ล้านบาท)
ข้อที่ถูกต้องได้แก่ ข.  เนื่องจาก สภานิติบัญญัติของฮ่องกงผ่านกฎหมายใหม่ที่ห้ามฉายภาพยนตร์ที่เห็นว่า ละเมิดผลประโยชน์ด้านความมั่นคงแห่งชาติของจีน นับเป็นการดำเนินการล่าสุดที่ส่งผลกระทบต่อเสรีภาพในการแสดงความคิดเห็นในฮ่องกง

ผู้ที่ละเมิดกฎหมายนี้จะถูกลงโทษจำคุกสูงสุด 3 ปี และปรับเป็นเงิน 130,000 ดอลลาร์สหรัฐ (ประมาณ 4.3 ล้านบาท)

ผู้ไม่เห็นด้วยระบุว่า กฎหมายนี้จะส่งกระทบต่ออุตสาหกรรมภาพยนตร์ที่เฟื่องฟูในฮ่องกง

ปีที่แล้ว จีนได้บังคับใช้กฎหมายความมั่นคงแห่งชาติในฮ่องกง ส่งผลให้ผู้ที่ต่อต้านจะต้องถูกลงโทษ

กฎหมายนี้ ซึ่งบังคับใช้หลังจากที่มีการประท้วงเรียกร้องประชาธิปไตยครั้งใหญ่ในปี 2019 เอาผิดทางอาญาผู้ที่เกี่ยวข้องกับการแยกตัว การบ่อนทำลาย การก่อการร้าย และสมรู้ร่วมคิดกับกองกำลังต่างชาติ กฎหมายนี้ถูกวิจารณ์ว่ามีเป้าหมายในการปราบปรามผู้ที่ต่อต้านจีน แต่ทางการจีนระบุว่า มีวัตถุประสงค์เพื่อรักษาเสถียรภาพ

สำหรับกฎหมายการตรวจสอบเนื้อหาภาพยนตร์ที่เพิ่งได้รับการอนุมัติในสภานิติบัญญัติที่ไร้ฝ่ายค้านของฮ่องกงนี้ จะให้อำนาจแก่เลขาธิการคณะรัฐมนตรี ซึ่งเป็นบุคคลที่มีอำนาจมากที่สุดเป็นอันดับสองในรัฐบาลฮ่องกง ในการเพิกถอนใบอนุญาตภาพยนตร์หากพบว่ามีเนื้อหา "ส่งเสริม สนับสนุน เชิดชู กระตุ้น และยั่วยุกิจกรรมที่อาจเป็นอันตรายต่อความมั่นคงแห่งชาติ" แต่ไม่ครอบคลุมถึงภาพยนตร์ที่ถูกโพสต์ทางออนไลน์

ผู้เชี่ยวชาญและผู้ผลิตเนื้อหาได้แสดงความกังวลว่า กฎหมายนี้จะส่งผลกระทบต่อความคิดสร้างสรรค์และเสรีภาพในการแสดงความคิดเห็น

กิวิ โชว ผู้สร้างภาพยนตร์ ซึ่งเป็นเจ้าของสารคดีเรื่อง Revolution of Our Times ที่มีเนื้อหาเกี่ยวกับการประท้วงในปี 2019 และได้รับการฉายที่เทศกาลภาพยนตร์เมืองคานส์ (Cannes Film Festival) ในปีนี้ กล่าวกับสำนักข่าวรอยเตอร์ว่า กฎหมายดังกล่าว "จะทำให้เกิดการเซ็นเซอร์ตัวเองหนักขึ้น และทำให้เกิดความกลัวในกลุ่มผู้สร้างภาพยนตร์"
ข่าวสารทั่วไป สถิติต่างๆ